CELEX: 31999D0172
Language: el
Date: 1999-01-25 00:00:00
Title: 1999/172/ΕΚ: Απόφαση του Συμβουλίου της 25ης Ιανουαρίου 1999 για τη θέσπιση ειδικού προγράμματος έρευνας, τεχνολογικής ανάπτυξης και επίδειξης με θέμα «Προώθηση της καινοτομίας και ενθάρρυνση της συμμετοχής των MME» (1998-2002)

Avis juridique important

|

31999D0172

1999/172/ΕΚ: Απόφαση του Συμβουλίου της 25ης Ιανουαρίου 1999 για τη θέσπιση ειδικού προγράμματος έρευνας, τεχνολογικής ανάπτυξης και επίδειξης με θέμα «Προώθηση της καινοτομίας και ενθάρρυνση της συμμετοχής των MME» (1998-2002)  

Επίσημη Εφημερίδα αριθ. L 064 της 12/03/1999 σ. 0091 - 0104

ΑΠΟΦΑΣΗ ΤΟΥ ΣΥΜΒΟΥΛΙΟΥ της 25ης Ιανουαρίου 1999 για τη θέσπιση ειδικού προγράμματος έρευνας, τεχνολογικής ανάπτυξης και επίδειξης με θέμα «Προώθηση της καινοτομίας και ενθάρρυνση της συμμετοχής των MME» (1998-2002) (1999/172/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Θ παράγραφος 4,την πρόταση της Επιτροπής (1),τη γνώμη του Ευρωπαϊκού Κοινοβουλίου (2),τη γνώμη της Οικονομικής και Κοινωνικής Επιτροπής (3),Εκτιμώντας:(1) ότι, με την απόφαση αριθ. 182/1999/ΕΚ (4), το Ευρωπαϊκό Κοινοβούλιο και το Συμβούλιο ενέκριναν το πέμπτο πρόγραμμα πλαίσιο της Ευρωπαϊκής Κοινότητας (καλούμενο στο εξής «πέμπτο πρόγραμμα-πλαίσιο») για τις δράσεις έρευνας, τεχνολογικής ανάπτυξης και επίδειξης (καλούμενες στο εξής «δράσεις ΕΤΑ») για την περίοδο 1998-2002, στο οποίο εκτίθενται οι γενικοί άξονες και οι επιστημονικοί και τεχνολογικοί στόχοι των δραστηριοτήτων που θα πρέπει να αναληφθούν στον τομέα «Προώθηση της καινοτομίας και ενθάρρυνση της συμμετοχής των MME» 7(2) ότι το άρθρο 130 Θ παράγραφος 3 της συνθήκης ορίζει ότι το πρόγραμμα-πλαίσιο τίθεται σε εφαρμογή μέσω ειδικών προγραμμάτων, που εκπονούνται βάσει του προγράμματος-πλαισίου στο εσωτερικό κάθε δράσης, και ότι σε κάθε ειδικό πρόγραμμα διευκρινίζονται οι λεπτομέρειες της υλοποίησής του, καθορίζεται η διάρκειά του και προβλέπονται τα μέσα που κρίνονται απαραίτητα 7(3) ότι, σύμφωνα με το άρθρο 4 παράγραφος 2 της απόφασης αριθ. 1110/94/ΕΚ του Ευρωπαϊκού Κοινοβουλίου και του Συμβουλίου, της 26ης Απριλίου 1994, σχετικά με το τέταρτο πρόγραμμα-πλαίσιο δράσεων της Ευρωπαϊκής Κοινότητας στον τομέα της έρευνας, τεχνολογικής ανάπτυξης και επίδειξης (1994-1998) (5) και σύμφωνα με το άρθρο 4 παράγραφος 2 των αποφάσεων του Συμβουλίου σχετικά με τα ειδικά προγράμματα για την εφαρμογή του τετάρτου προγράμματος-πλαισίου, η Επιτροπή φρόντισε ώστε να γίνει εξωτερική αξιολόγηση, την οποία διαβίβασε, μαζί με τα συμπεράσματα και τις παρατηρήσεις της, στο Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών 7(4) ότι, σύμφωνα με το άρθρο 130 Ι της συνθήκης, η απόφαση 1999/65/ΕΚ του Συμβουλίου, της 22ας Δεκεμβρίου 1998, σχετικά με τους κανόνες συμμετοχής των επιχειρήσεων, των κέντρων ερευνών και των πανεπιστημίων καθώς και τους κανόνες διάδοσης των αποτελεσμάτων της έρευνας για την υλοποίηση του πέμπτου προγράμματος-πλαισίου της Ευρωπαϊκής Κοινότητας (6) (καλούμενους στο εξής «κανόνες συμμετοχής και διάδοσης»), έχει εφαρμογή στο παρόν πρόγραμμα πλαίσιο 7 ότι οι κανόνες αυτοί επιτρέπουν τη συμμετοχή του Κοινού Κέντρου Ερευνών στις έμμεσες δράσεις που καλύπτονται από το παρόν ειδικό πρόγραμμα 7(5) ότι, κατά την εφαρμογή του παρόντος προγράμματος, εκτός από τις μορφές συνεργασίας που καλύπτονται από τη συμφωνία για τον Ευρωπαϊκό Οικονομικό Χώρο ή από μια συμφωνία σύνδεσης, ενδέχεται να κριθεί σκόπιμη η ανάπτυξη δραστηριοτήτων διεθνούς συνεργασίας, ιδίως βάσει του άρθρου 130 Μ της συνθήκης, με τρίτες χώρες ή διεθνείς οργανισμούς 7(6) ότι είναι σημαντικό να έχει η επιστημονική και η βιομηχανική κοινότητα και οι χρήστες ουσιώδη συμβολή στον ορισμό των δραστηριοτήτων που θα αναληφθούν και να συμπράξουν, κατά τον ενδεδειγμένο τρόπο, στην υλοποίηση του προγράμματος 7(7) ότι οι ερευνητικές δραστηριότητες βάσει του παρόντος προγράμματος θα πρέπει να είναι προσανατολισμένες προς την καινοτομία ώστε να συμβάλουν, μεταξύ άλλων, στους στόχους του πρώτου σχεδίου δράσης για την καινοτομία 7(8) ότι θα πρέπει να δοθεί ιδιαίτερη έμφαση στην ενθάρρυνση της συμμετοχής των ΜΜΕ 7(9) ότι στην εφαρμογή του παρόντος προγράμματος θα πρέπει να ληφθεί υπόψη η πολιτική της Κοινότητας στο θέμα της ισότητας ευκαιριών 7(10) ότι η αποτελεσματική και διαφανής διαχείριση συμβάλλει ώστε το πρόγραμμα να είναι ουσιαστικότερο και φιλικότερο προς το χρήστη 7(11) ότι οι διοικητικές δαπάνες θα πρέπει να ενταχθούν στον κοινοτικό προϋπολογισμό υπό συνθήκες διαφάνειας 7(12) ότι η υλοποίηση του παρόντος προγράμματος θα πρέπει να παρακολουθείται ώστε, όταν επιβάλλεται, να προσαρμόζεται στις επιστημονικές και τεχνολογικές εξελίξεις 7 ότι, την κατάλληλη στιγμή, θα πρέπει να λάβει χώρα και αξιολόγηση της προόδου του προγράμματος εκ μέρους ανεξάρτητων εμπειρογνωμόνων 7(13) ότι έχει ληφθεί η γνώμη της επιτροπής επιστημονικής και τεχνολογικής έρευνας επί του επιστημονικού και τεχνολογικού περιεχομένου των ειδικών προγραμμάτων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Σύμφωνα με το άρθρο 3 παράγραφος 1 του πέμπτου προγράμματος-πλαισίου, θεσπίζεται ειδικό πρόγραμμα με θέμα «Προώθηση της καινοτομίας και ενθάρρυνση της συμμετοχής των MME» (καλούμενο στο εξής «ειδικό πρόγραμμα») για την περίοδο από τις 25 Ιανουαρίου 1999 έως τις 31 Δεκεμβρίου 2002.Άρθρο 21. Σύμφωνα με το παράρτημα III του πέμπτου προγράμματος-πλαισίου, το ποσό που κρίνεται αναγκαίο για την εκτέλεση του ειδικού προγράμματος ανέρχεται σε 363 εκατομμύρια ευρώ, από τα οποία 7,35 % κατ' ανώτατο όριο για τις διοικητικές δαπάνες της Επιτροπής.Στο παράρτημα I παρατίθεται ενδεικτική κατανομή του ως άνω ποσού.2. Από το ποσό της παραγράφου 1:- 78 εκατομμύρια ευρώ αφορούν την περίοδο 1998-1999και- 285 εκατομμύρια ευρώ αφορούν την περίοδο 2000-2002.Στην περίπτωση που αναφέρεται στο άρθρο 2 παράγραφος 1 στοιχείο γ) του πέμπτου προγράμματος-πλαισίου, το Συμβούλιο αναπροσαρμόζει το τελευταίο ποσό συμφωνα με το άρθρο 2 παράγραφος 1 στοιχείο γ) δεύτερη περίπτωση του πέμπτου προγράμματος-πλαισίου. Ενόσω εκκρεμεί η απόφαση του Συμβουλίου, το παρόν ειδικό πρόγραμμα δεν υλοποιείται πέραν του ορίου που αναφέρεται ανωτέρω στην πρώτη περίπτωση.3. Η αρμόδια για τον προϋπολογισμό αρχή καθορίζει, μεριμνώντας για την τήρηση των επιστημονικών και τεχνολογικών στόχων και των προτεραιοτήτων που καθορίζονται στην παρούσα απόφαση, τις πιστώσεις για κάθε οικονομικό έτος, λαμβάνοντας υπόψη τους διαθέσιμους στο πλαίσιο των πολυετών δημοσιονομικών προοπτικών πόρους.Άρθρο 31. Οι γενικές γραμμές, οι επιστημονικοί και τεχνολογικοί στόχοι του ειδικού προγράμματος και οι αντίστοιχες προτεραιότητες παρατίθενται στο παράρτημα II. Καθορίζονται σε συνέπεια με τις αρχές και τις τρείς κατηγορίες κριτηρίων επιλογής που αναφέρονται στο παράρτημα I του πέμπτου προγράμματος-πλαισίου.2. Σύμφωνα με τις ως άνω αρχές και κριτήρια, στην επιλογή των δράσεων ΕΤΑ που θα αναληφθούν εφαρμόζονται τα κριτήρια επιλογής που αναφέρονται στο άρθρο 10 των κανόνων συμμετοχής και διάδοσης.Επιπλέον, οιαδήποτε συμμετοχή των φορέων της βιομηχανίας στις δράσεις βιομηχανικού προσανατολισμού και επιμερισμένης δαπάνης θα πρέπει, κατά γενικό κανόνα, να είναι η ενδεδειγμένη για το είδος και τους σκοπούς της εκάστοτε δραστηριότητας.Κατά την εφαρμογή του προγράμματος, καθώς και στο πρόγραμμα εργασίας που ορίζεται στο άρθρο 5 παράγραφος 1, τηρούνται όλα αυτά τα κριτήρια, μολονότι η στάθμισή τους είναι δυνατόν να διαφέρει.3. Στο ειδικό πρόγραμμα εφαρμόζονται οι κανόνες συμμετοχής και διάδοσης.4. Οι λεπτομερείς κανόνες για τη χρηματοδοτική συμμετοχή της Κοινότητας στο ειδικό πρόγραμμα ορίζονται στο άρθρο 4 του πέμπτου προγράμματος-πλαισίου.Οι έμμεσες δράσεις ΕΤΑ του ειδικού προγράμματος ορίζονται στα παραρτήματα II και IV του πέμπτου προγράμματος-πλαισίου.Στο παράρτημα ΙΙΙ της παρούσας απόφασης περιέχονται ειδικοί κανόνες για την εκτέλεση του προγράμματος.Άρθρο 4Βάσει των κριτηρίων που αναφέρονται στο άρθρο 3 και των επιστημονικών και τεχνολογικών στόχων και προτεραιοτήτων που αναφέρονται στο παράρτημα II, η Επιτροπή:α) παρακολουθεί την εκτέλεση του ειδικού προγράμματος με τη δέουσα βοήθεια από ανεξάρτητους εξωτερικούς εμπειρογνώμονες και υποβάλλει στο Συμβούλιο, όπου χρειάζεται, προτάσεις προσαρμογής του, σύμφωνα με το άρθρο 5 παράγραφος 1 του πέμπτου προγράμματος-πλαισίου 7β) φροντίζει να γίνει η εξωτερική αξιολόγηση που προβλέπεται στο άρθρο 5 παράγραφος 2 του πέμπτου προγράμματος-πλαισίου, όσον αφορά τις δράσεις που υλοποιούνται στα πεδία που καλύπτει το ειδικό πρόγραμμα.Άρθρο 51. Η Επιτροπή εκπονεί πρόγραμμα εργασίας, προσδιορίζοντας:α) αναλυτικότερα τους στόχους του παραρτήματος II και τις προτεραιότητές του στον τομέα της ΕΤΑ 7β) το ενδεικτικό χρονοδιάγραμμα εκτέλεσης του ειδικού προγράμματος 7γ) τις διαδικασίες συντονισμού που παρατίθενται στο παράρτημα III 7δ) εάν παραστεί ανάγκη, τα κριτήρια επιλογής καθώς και τον τρόπο εφαρμογής τους για κάθε κατηγορία έμμεσης δράσης ΕΤΑ.2. Το πρόγραμμα εργασίας θα λαμβάνει υπόψη τα συμφέροντα των ενδιαφερομένων, ιδίως της επιστημονικής και της βιομηχανικής κοινότητας και των χρηστών. Θα χρησιμεύσει ως βάση για την υλοποίηση των έμμεσων δράσεων ΕΤΑ, βάσει των διαδικασιών που προβλέπουν οι κανόνες συμμετοχής και διάδοσης.3. Το πρόγραμμα εργασίας ενημερώνεται όποτε χρειάζεται και διατίθεται από την Επιτροπή σε όλα τα ενδιαφερόμενα μέρη υπό εύχρηστη μορφή, μεταξύ άλλων ηλεκτρονική.Άρθρο 61. Η Επιτροπή επιφορτίζεται με την εκτέλεση του παρόντος ειδικού προγράμματος.2. Η διαδικασία που προβλέπεται το άρθρο 7 εφαρμόζεται για τη λήψη των ακόλουθων μέτρων:- την εκπόνηση και την ενημέρωση του προγράμματος εργασίας που αναφέρεται στο άρθρο 5 παράγραφος 1, μεταξύ άλλων όσον αφορά το περιεχόμενο των προσκλήσεων για υποβολή προτάσεων,- την έγκριση δράσεων ΕΤΑ που προτείνονται για χρηματοδότηση, συμπεριλαμβανομένης και της συμμετοχής φορέων τρίτων χωρών, σε περίπτωση που η κοινοτική συμβολή βάσει του προγράμματος αυτού υπολογίζεται σε ποσό τουλάχιστον ίσο με 0,3 εκατομμύρια ευρώ,- τη διατύπωση της εντολής καθηκόντων για την εξωτερική αξιολόγηση που προβλέπεται στο άρθρο 5 παράγραφος 2 του πέμπτου προγράμματος-πλαισίου,- οιαδήποτε αναπροσαρμογή της ενδεικτικής κατανομής του ποσού που παρατίθεται στο παράρτημα I.Άρθρο 71. Η Επιτροπή επικουρείται από επιτροπή προγράμματος (στο εξής εναφερόμενη ως «η επιτροπή») που αποτελείται από αντιπροσώπους των κρατών μελών και προεδρεύεται από τον αντιπρόσωπο της Επιτροπής.2. Στις περιπτώσεις που αναφέρονται στο άρθρο 6 παράγραφος 2, ο αντιπρόσωπος της Επιτροπής υποβάλλει στην επιτροπή σχέδιο των ληπτέων μέτρων. Η επιτροπή διατυπώνει τη γνώμη της σχετικά με τα ανωτέρω αναφερόμενα σχέδια μέτρων εντός προθεσμίας που μπορεί να ορίσει ο πρόεδρος ανάλογα με τον επείγοντα χαρακτήρα του θέματος, αποφασίζει δε με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν ψηφίζει.3. α) Η Επιτροπή θεσπίζει τα σχεδιαζόμενα μέτρα εφόσον είναι σύμφωνα με τη γνώμη της επιτροπής.β) Εάν τα σχεδιαζόμενα μέτρα δεν είναι σύμφωνα με τη γνώμη της επιτροπής ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.Εάν το Συμβούλιο δεν αποφασίσει εντός προθεσμίας εννέα εβδομάδων από την ημερομηνία υποβολής της πρότασης, τα προτεινόμενα μέτρα θεσπίζονται από την Επιτροπή.4. Η Επιτροπή ενημερώνει τακτικά την επιτροπή σχετικά με τη συνολική πορεία της εκτέλεσης του ειδικού προγράμματος, και ίδιως για την πρόοδο όλων των δράσεων ΕΤΑ που χρηματοδοτούνται βάσει του προγράμματος αυτού.Άρθρο 8Σύμφωνα με το άρθρο 5 παράγραφος 4 του πέμπτου προγράμματος-πλαισίου, η Επιτροπή ενημερώνει τακτικά το Συμβούλιο και το Ευρωπαϊκό Κοινοβούλιο σχετικά με τη γενική πρόοδο της εκτέλεσης του προγράμματος, μεταξύ άλλων δε σχετικά με τη συμμετοχή ΜΜΕ και την απλούστευση των διοικητικών διαδικασιών.Άρθρο 9Η παρούσα απόφαση απευθύνεται στα κράτη μέλη.Βρυξέλλες, 25 Ιανουαρίου 1999.Για το ΣυμβούλιοΟ ΠρόεδροςJ. FISCHER(1) ΕΕ C 260 της 18.8.1998, σ. 75.(2) Γνώμη που διατυπώθηκε στις 15 Δεκεμβρίου 1998 (δεν έχει ακόμα δημοσιευθεί στην Επίσημη Εφημερίδα).(3) ΕΕ C 407 της 28.12.1998, σ. 123.(4) ΕΕ L 26 της 1.2.1999, σ. 1.(5) ΕΕ L 126 της 18.5.1994, σ. 1 7 απόφαση όπως τροποποιήθηκε τελευταία από την απόφαση αριθ. 2535/97/ΕΚ (ΕΕ L 347 της 18.12.1997, σ. 1).(6) ΕΕ L 26 της 1.2.1999, σ. 46.ΠΑΡΑΡΤΗΜΑ IΕΝΔΕΙΚΤΙΚΗ ΚΑΤΑΝΟΜΗ ΤΟΥ ΠΟΣΟΥ ΠΟΥ ΚΡΙΝΕΤΑΙ ΑΝΑΓΚΑΙΟ>ΘΕΣΗ ΠΗΝΑΚΑ>ΠΑΡΑΡΤΗΜΑ IIΓΕΝΙΚΟ ΠΕΡΙΓΡΑΜΜΑ, ΕΠΙΣΤΗΜΟΝΙΚΟΙ ΚΑΙ ΤΕΧΝΙΚΟΙ ΣΤΟΧΟΙ ΚΑΙ ΠΡΟΤΕΡΑΙΟΤΗΤΕΣΕΙΣΑΓΩΓΗΗ καινοτομία αποτελεί παράγοντα αποφασιστικής σημασίας για τη βιομηχανική ανταγωνιστικότητα, την αειφόρο οικονομική και κοινωνική ανάπτυξη και τη δημιουργία θέσεων απασχόλησης. Πρόκειται για πολυσύνθετο φαινόμενο, το οποίο συνεπάγεται τη συμμετοχή μιας πληθώρας παραγόντων (επιχειρήσεων, πανεπιστημίων, ερευνητικών κέντρων, οικονομικών παραγόντων κ.λπ.) και αντιπροσωπεύει σημαντικό στοιχείο της εξέλιξης της συμπεριφοράς και της δυναμικής του συνόλου του κοινωνικού σώματος. Μεγάλο μέρος της ανταγωνιστικότητας των επιχειρήσεων στηρίζεται στην ικανότητά τους για καινοτομία: με την ανάπτυξη νέων προϊόντων και υπηρεσιών, κατορθώνουν να κατακτούν νέες αγορές 7 με την ανάπτυξη νέων διεργασιών, αποκτούν τα μέσα για τη συγκράτηση του κόστους και την αντιμετώπιση του ανταγωνισμού. Στον τομέα της πληροφορικής, το 78 % των εσόδων προήλθαν από προϊόντα κυκλοφορούντα στην αγορά εδώ και δύο χρόνια το πολύ. Είναι, επομένως, θέμα ουσιώδους σημασίας να προαχθούν καινοτόμες δραστηριότητες, συμπεριλαμβανομένης της ίδρυσης καινοτόμων επιχειρήσεων, καθώς και να τονωθεί η διάδοση και η εκμετάλλευση των αποτελεσμάτων της έρευνας, καθώς και η μεταφορά τεχνολογίας. Η Ευρώπη οφείλει, πράγματι, να εκμεταλλευθεί καλύτερα τις ερευνητικές της δραστηριότητες, καθώς και την αυξημένη της ικανότητα δημιουργίας γνώσεων και τεχνογνωσίας, προκειμένου να ωφεληθούν πλήρως η οικονομία και η κοινωνία. Είναι θέμα ζωτικής σημασίας η ερευνητική προσπάθεια να συνοδεύεται και να κατευθύνεται από φιλόδοξες πολιτικές σε κοινοτικό, εθνικό και περιφερειακό επίπεδο σε όλους τους τομείς.Οι μικρές και μεσαίες επιχειρήσεις (ΜΜΕ) είναι φορείς και σημαντικοί συντελεστές της καινοτομίας. Διαδραματίζουν ουσιώδη ρόλο στην ευρωπαϊκή οικονομία και η ανάπτυξή τους προσφέρει ουσιαστική συνεισφορά στην εμφάνιση νέων δραστηριοτήτων, στην ανταγωνιστικότητα της ευρωπαϊκής βιομηχανίας, στην οικονομική ανάπτυξη και στην απασχόληση. Παρουσιάζουν επίσης ιδιαιτερότητες για τις οποίες απαιτούνται ενδεδειγμένα μέτρα τόνωσης και παρακολούθησης. Η δράση σε ευρωπαϊκό επίπεδο, όταν είναι αναγκαίο, θα πρέπει να συμπληρώνει τις πρωτοβουλίες που αναλαμβάνουν τα κράτη μέλη, για την υποβοήθηση των ΜΜΕ ώστε να αποκτήσουν πρόσβαση στις νέες τεχνολογίες, στην ευρύτερη δυνατή διεθνική βάση, είτε πρόκειται για ΜΜΕ υψηλής τεχνολογίας είτε για εκείνες που δεν διαθέτουν καθόλου ή ελάχιστη ερευνητική ικανότητα και οφείλουν να ενσωματώσουν τεχνολογίες τις οποίες αναπτύσσουν τρίτοι.Η προώθηση της καινοτομίας και η ενθάρρυνση της συμμετοχής των ΜΜΕ είναι άρα στενά συνδεδεμένες δραστηριότητες, ακόμη και αν δεν καλύπτουν την ίδια πραγματικότητα. Το πρόγραμμα αυτό θα συνδράμει επομένως στη βελτιστοποίηση των προσπαθειών που καταβάλλονται σε αυτά τα δύο θέματα.Στρατηγικός στόχος του προγράμματοςΣτο πλαίσιο των γενικών στόχων του παραρτήματος II (τρίτη δράση) του πέμπτου προγράμματος-πλαισίου, στόχος του προγράμματος αυτού είναι η προώθηση δραστηριοτήτων καινοτομίας που θα συμβάλουν στην εκτέλεση του πρώτου σχεδίου δράσης για την καινοτομία καθώς και η προώθηση ενός πιό ενεργού ρόλου και η διευκόλυνση και ενθάρρυνση της συμμετοχής των ΜΜΕ στο πέμπτο πρόγραμμα-πλαίσιο.ΣΥΝΔΕΣΗ ΜΕ ΤΑ ΑΛΛΑ ΠΡΟΓΡΑΜΜΑΤΑ ΚΑΙ ΑΛΛΕΣ ΚΟΙΝΟΤΙΚΕΣ ΔΡΑΣΕΙΣΟι δραστηριότητες που διεξάγονται στο πλαίσιο του προγράμματος αυτού δεν πρέπει να επικαλύπτουν τις δραστηριότητες που αναλαμβάνουν τα κράτη μέλη. Υποστηρίζουν, συμπληρώνουν και συντονίζουν δραστηριότητες διεξαγόμενες στα πλαίσια άλλων ειδικών προγραμμάτων ή, εάν συντρέχει λόγος, στα πλαίσια άλλων κοινοτικών δραστηριοτήτων. Τα άλλα προγράμματα συμβάλλουν ενεργά στην υλοποίηση των στρατηγικών στόχων. Συγκεκριμένα, το παρόν πρόγραμμα διαδραματίζει ρόλο προώθησης και συντονισμού των δραστηριοτήτων που διεξάγονται στα πεδία της καινοτομίας και των ΜΜΕ, ιδιαίτερα με συνέπεια προς την πολιτική των ΜΜΕ.Η δράση του, βασιζόμενη στα μέτρα, εργαλεία και στις δεξιότητες που αναπτύχθηκαν στο πλαίσιο των ειδικών δραστηριοτήτων του, αφορά κυρίως την επινόηση μηχανισμών που διευκολύνουν την εκμετάλλευση, τη μεταφορά αποτελεσμάτων ή τη συμμετοχή των ΜΜΕ, την αξιολόγηση των αποτελεσμάτων και την εκ των υστέρων παρακολούθηση της αξιοποίησής τους, προκειμένου να αποτιμηθεί η οικονομική και κοινωνική τους επίδραση. Η δράση αυτή βασίζεται κυρίως στις δραστηριότητες που αναπτύσσονται από τις ομάδες «καινοτομία», οι οποίες εντάσσονται στο πλαίσιο των θεματικών προγραμμάτων, τις οποίες συντονίζει, προκειμένου να ενσωματωθεί η διάσταση καινοτομίας στην εφαρμογή των προγραμμάτων.ΔΡΑΣΤΗΡΙΟΤΗΤΕΣ ΣΥΝΤΟΝΙΣΜΟΥ ΣΕ ΘΕΜΑΤΑ ΚΑΙΝΟΤΟΜΙΑΣ ΚΑΙ ΣΥΜΜΕΤΟΧΗΣ ΤΩΝ ΜΜΕΣτόχοιΣτόχους αποτελούν ο συντονισμός και η υποστήριξη των προσπαθειών που καταβάλλονται στα θεματικά προγράμματα για την προώθηση και ενσωμάτωση των εννοιών «καινοτομία» και «ΜΜΕ» στον καθορισμό των προτεραιοτήτων τους και των προγραμμάτων εργασίας τους, καθώς και στην εφαρμογή των δράσεών τους 7 η διασφάλιση της συνεκτικότητας του συνόλου των δραστηριοτήτων προς όφελος της καινοτομίας και των ΜΜΕ και η εναρμόνισή τους στο εσωτερικό των θεματικών προγραμμάτων 7 η βελτιστοποίηση της χρήσης των δεξιοτήτων, της εμπειρίας και των υποδομών [συμπεριλαμβανομένων και των κέντρων διάδοσης της καινοτομίας (IRC) και των σημείων επαφής CRAFT] που υφίστανται σε οριζόντιο επίπεδο ή σε άλλα προγράμματα.Δραστηριότητες στον τομέα της καινοτομίαςΓια να επιτευχθεί ο στρατηγικός στόχος του προγράμματος, η ουσιαστική προσπάθεια καταβάλλεται στο πλαίσιο των θεματικών προγραμμάτων, προωθούμενη από τις ομάδες «καινοτομία», ούτως ώστε να λαμβάνονται υπόψη οι ιδιαιτερότητες των ερευνητικών θεμάτων και να εξασφαλίζεται η καταλληλότερη αντιστοιχία μεταξύ της αξιοποίησης των αποτελεσμάτων και του πλαισίου εφαρμογής τους.Κατά πρώτον, το πρόγραμμα θα εξασφαλίσει τη συνεργία μεταξύ των ομάδων καινοτομίας και θα έχει αλληλοδιάδραση με τα θεματικά προγράμματα για τον καθορισμό και την εκτέλεση ειδικών καθηκόντων τους. Στα καθήκοντα αυτά θα πρέπει να περιλαμβάνονται:- η υποστήριξη στις διεξαγόμενες δράσεις σε θέματα καινοτομίας, όπως η παρακολούθηση της μεταφοράς τεχνολογιών και η δρομολόγηση έργων που έχουν χαρακτήρα επίδειξης,- η εκμετάλλευση των θεματικών δικτύων, των δράσεων και των μηχανισμών που τονώνουν τη χρησιμοποίηση, τη μεταφορά των αποτελεσμάτων ή τη δημιουργία καινοτόμων επιχειρήσεων, κυρίως διευκολύνοντας την πρόσβαση στην ιδιωτική χρηματοδότηση,- η εκπόνηση μελετών αξιολόγησης, των έργων και των αποτελεσμάτων τους, με σκοπό την προώθηση της εκμετάλλευσής τους, κυρίως, μέσω του σχεδίου τεχνολογικής εφαρμογής,- παρακολούθηση και αξιολόγηση των στοιχείων για τη μεταφορά τεχνολογίας και άλλων δραστηριοτήτων καινοτομίας στο πλαίσιο των θεματικών προγραμμάτων.Κατά δεύτερο λόγο, το παρόν πρόγραμμα συμβάλλει, από κοινού με τα θεματικά προγράμματα, στον καθορισμό μεθόδων και μηχανισμών που υποβοηθούν την αύξηση του επιπέδου εκμετάλλευσης των αποτελεσμάτων των ερευνητικών έργων των προγραμμάτων αυτών και τη μέριμνα για την ύπαρξη συνεκτικότητας και αποτελεσματικότητας στη διάδοση πληροφοριών σχετικά με τα έργα και τα αποτελέσματα έρευνας και ανάπτυξης, μέσω των οριζοντίων υποδομών δικτύων και υπηρεσιών (CORDIS, IRC).Δραστηριότητες για την ενίσχυση της συμμετοχής των ΜΜΕΟ στρατηγικός στόχος του προγράμματος συνεπάγεται συντονισμό των δραστηριοτήτων υποστήριξης της συμμετοχής των ΜΜΕ στις δράσεις ΕΤΑ και στις δράσεις επίδειξης, που αναπτύσσονται στο πλαίσιο των θεματικών προγραμμάτων:- δράσεις «συλλογικής έρευνας», που επιτρέπουν σε τουλάχιστον τρεις ΜΜΕ από τουλάχιστον δύο διαφορετικά κράτη μέλη, ανεξάρτητες μεταξύ τους, να επιδιώξουν από κοινού την επίλυση των κοινών τεχνολογικών προβλημάτων τους στο εσωτερικό τους ή αναθέτοντάς την σε τρίτες νομικές οντότητες, συμπεριλαμβανομένων των βιομηχανικών, οι οποίες διαθέτουν ενδεδειγμένες ικανότητες έρευνας ή τεχνολογικού ελέγχου καταλληλότητας,- δράσεις που αποσκοπούν στην υποστήριξη και στην ενθάρρυνση των ΜΜΕ να συμμετάσχουν σε έργα συνεργατικής και συλλογικής έρευνας (παραδείγματος χάρη, μέσω επιδοτήσεων της προπαρασκευαστικής φάσης, καλουμένων «επιχορηγήσεων διερεύνησης»), υπό την επιφύλαξη της ανάγκης των ΜΜΕ να έχουν στη διάθεσή τους ευέλικτο και ευπρόσιτο σύστημα στήριξης,- παρακολούθηση και αξιολόγηση των στοιχείων για τη μεταφορά τεχνολογίας και άλλων δραστηριοτήτων καινοτομίας στο πλαίσιο των θεματικών προγραμμάτων.Αυτές οι δράσεις που αποσκοπούν στην ενθάρρυνση και στη διευκόλυνση της συμμετοχής των ΜΜΕ στις δραστηριότητες ΕΤΑ αφορούν το σύνολο των στόχων και προτεραιοτήτων των ειδικών προγραμμάτων.Εξάλλου, το πρόγραμμα υποστηρίζει τη διοργάνωση και τη βελτίωση της διάδοσης και της εκμετάλλευσης των αποτελεσμάτων στο πλαίσιο των θεματικών προγραμμάτων, ενόψει επίσης της διευκόλυνσης της συμμετοχής των ΜΜΕ στα έργα ελέγχου καταλληλότητας και επίδειξης των καθοριστικών δράσεων.ΕΙΔΙΚΕΣ ΔΡΑΣΤΗΡΙΟΤΗΤΕΣ ΤΟΥ ΟΡΙΖΟΝΤΙΟΥ ΠΡΟΓΡΑΜΜΑΤΟΣΠροώθηση της καινοτομίαςΕκτελούμενες συμπληρωματικώς προς τις δράσεις που διεξάγονται στους κόλπους των θεματικών προγραμμάτων, οι ειδικές δραστηριότητες συμβάλλουν στην προώθηση, στην Ευρώπη, ενός περιβάλλοντος ευνοϊκού για την καινοτομία και στη συγκρότηση πλαισίου που να επιτρέπει σε μεγάλο αριθμό οικονομικών παραγόντων να επωφελείται από αυτό. Το πλαίσιο αυτό θα εξασφαλίζει, εφόσον παρίσταται ανάγκη, τη διάδοση και χρησιμοποίηση των αποτελεσμάτων και τεχνολογιών που δεν απορρέουν από τα θεματικά προγράμματα, μεταξύ των κρατών μελών.i) Καλύτερη χρησιμοποίηση των αποτελεσμάτων της κοινοτικής έρευναςΣτόχοςΣτόχος είναι να αυξηθεί το επίπεδο χρησιμοποίησης των ερευνητικών αποτελεσμάτων και να υπάρξει επομένως συμβολή στον γενικό στόχο βελτίωσης του οικονομικού και κοινωνικού αντίκυπου των δραστηριοτήτων του προγράμματος-πλαισίου.Δραστηριότητες- Επισήμανση και επινόηση μηχανισμών που είναι σε θέση να διευκολύνουν, κατά τον κύκλο ζωής των έργων, την προστασία των κεκτημένων γνώσεων, την εκμετάλλευση ή μεταφορά των τεχνολογιών και των αποτελεσμάτων που προκύπτουν, καθώς και την πρόσβαση σε τρόπους ιδιωτικής χρηματοδότησης που καθιστούν δυνατή την εξασφάλιση της χρησιμοποίησης των αποτελεσμάτων. Θα υπάρξει επίσης ενθάρρυνση για οργανωτικές αλλαγές που είναι σε θέση να ενισχύσουν την πορεία καινοτομίας.- Οργάνωση ανταλλαγών πληροφοριών και ορθών πρακτικών μεταξύ των προγραμμάτων.- Τόνωση της εφαρμογής των μηχανισμών αυτών από τα άλλα προγράμματα, ιδίως με τη συνδρομή των ομάδων καινοτομίας.ii) Νέες προσεγγίσεις στη μεταφορά τεχνολογίαςΣτόχοςΟι ανεπαρκείς επιδόσεις της Ένωσης σε θέματα καινοτομίας οφείλονται σε μεγάλο βαθμό στην άνιση καλλιέργεια στην Ευρώπη της «παιδείας για την καινοτομία». Η εν λόγω παιδεία μπορεί να αναπτυχθεί με την υποστήριξη των σχεδίων μεταφοράς τεχνολογίας και την ενθάρρυνση εμπειριών σε θέματα μεταφοράς τεχνολογίας σε διεθνή κλίμακα.Στόχος είναι, σε συνδυασμό με τις δραστηριότητες που αναπτύσσονται από τα θεματικά προγράμματα, η ανάπτυξη μεθοδολογιών, ο έλεγχος καταλληλότητάς τους και η εφαρμογή τους στο πλαίσιο δράσεων μεταφοράς τεχνολογίας που λαμβάνουν τη μορφή πιλοτικών δράσεων ή δράσεων επίδειξης, λαμβανομένων υπόψη των χαρακτηριστικών των επιμέρους τομέων δραστηριότητας.Δραστηριότητες- Προώθηση της ενσωμάτωσης νέων τεχνολογιών και ανάλυση των τεχνολογικών, οικονομικών, οργανωτικών και κοινωνικών πτυχών που παρατηρήθηκαν κατά τη διαδικασία αυτή.- Συμβολή στη διακρατική διάδοση και αξιοποίηση αποτελεσμάτων που δεν προέρχονται από τα θεματικά προγράμματα, μέσω μεταφοράς τεχνολογίας και σχέδια επιβεβαίωσης τεχνολογίας.Οι δραστηριότητες αυτές μπορούν να περιλαμβάνουν διεθνή διάσταση (πειραματισμό στη μεταφορά τεχνολογίας σε διεθνή κλίμακα, σε συνεργασία με άλλες κοινοτικές πρωτοβουλίες) και να αποβλέπουν στη διερεύνηση νέων μορφών μεταφοράς τεχνολογίας.iii) Μελέτες και ορθές πρακτικέςΣτόχοιΗ Κοινότητα οφείλει, για να καλύψει το έλλειμμά της σε καινοτομία, να επισημάνει, να αναλύσει και να προωθήσει την εφαρμογή ορθών πρακτικών σε θέματα καινοτομίας.Στόχους αποτελούν η ανάλυση και η διακρίβωση, σε κοινό πλαίσιο αναφοράς, των επιδόσεων και των πολιτικών καινοτομίας, καθώς και η τόνωση της συνεννόησης, των ανταλλαγών, της διάδοσης και της εφαρμογής ορθών πρακτικών.Δραστηριότητες- Συλλογή και περιοδική ενημέρωση πληροφοριών σχετικά με τις ασκούμενες πολιτικές, τις τηρούμενες πρακτικές και τις επιδόσεις καινοτομίας (με επίκεντρο τα θέματα χρηματοδότησης, ίδρυσης και ανάπτυξης καινοτόμων επιχειρήσεων, προστασίας και μεταφοράς τεχνολογίας) 7 κατάρτιση οδηγού καινοτομίας, σύμφωνα με το σχέδιο δράσης για την καινοτομία στην Ευρώπη και ανάλογες δημοσιεύσεις.- Προώθηση ορθών πρακτικών σε θέματα καινοτομίας (συμπεριλαμβανομένων των θεμάτων χρηματοδότησης, δημιουργίας και ανάπτυξης καινοτόμων επιχειρήσεων, προστασίας και μεταφοράς τεχνολογίας και της περιφερειακής διάστασης), όπου περιλαμβάνεται και ο σχεδιασμός συστημάτων κατάρτισης.Ενθάρρυνση της συμμετοχής των ΜΜΕi) Ενιαία συμπληρωματική υπηρεσίαΣτόχοςΣτόχος είναι να διευκολυνθεί η συμμετοχή των ΜΜΕ στα κοινοτικά προγράμματα, προσφέροντάς τους μία ακόμη οδό πρόσβασης, ενιαίο σημείο συμπληρωματικής εισόδου, κοινό για το σύνολο των προγραμμάτων, και το οποίο χρησιμοποιεί πλήρως τα δίκτυα στήριξης που υπάρχουν στα κράτη μέλη, όπως τα κέντρα διάδοσης της καινοτομίας (IRC) και τα σημεία επαφής CRAFT.ΔραστηριότητεςΣυγκρότηση δομής που να διευκολύνει τη συμμετοχή των ΜΜΕ στα κοινοτικά προγράμματα, δίδοντάς τους τη δυνατότητα:- να αποκτήσουν επίγνωση της σπουδαιότητας και του αντικτύπου των κοινοτικών δρστηριοτήτων ΕΤΑ και να κάνουν γνωστές τις ανάγκες τους,- να λαμβάνουν πληροφορίες σχετικά με τα προγράμματα και να έχουν πρόσβαση σε δράσεις αρωγής κατά την προπαρασκευή των προτάσεων (συμπεριλαμβανομένης βοήθειας για τη δημιουργία κοινοπραξιών και την προώθηση των προτάσεών τους στο πλέον ενδεδειγμένο πρόγραμμα),- να υποβάλλουν ανά πάσα στιγμή, στο πλαίσιο μόνιμα ανοικτής πρόσκλησης, προτάσεις με προοπτική να επωφεληθούν από τα μέτρα που προορίζονται ειδικώς γι' αυτές, όπως οι επιχορηγήσεις διερεύνησης ή οι δράσεις του τύπου «συλλογική έρευνα» (CRAFT),- να λαμβάνουν διαρθρωμένες και ταχείες απαντήσεις στις αιτήσεις τους.ii) Κοινά μέσα διαχείρισης και αρωγήςΣτόχοςΣτόχο αποτελεί η απλούστευση και εναρμόνιση των όρων συμμετοχής των ΜΜΕ, προκειμένου να ολοκληρωθεί και να ενισχυθεί ο αντίκτυπος της ενιαίας συμπληρωματικής υπηρεσίας, κατά προτίμηση με όσο το δυνατόν ευρύτερη χρήση των πλέον κατάλληλων ηλεκτρονικών μέσων (ηλεκτρονικοί ενημερωτικοί φάκελοι και ηλεκτρονική υποβολή προτάσεων, «γραμμή βοήθειας», εξειδικευμένα δίκτυα Intranet, κ.λπ.)Δραστηριότητες- Εκπόνηση κοινών μέσων στήριξης, ιδίως για τη διαχείριση συμβάσεων και για την ενημέρωση.- Αρωγή προς τις ΜΜΕ, όπως απαιτείται για τη συμπλήρωση εκείνης που παρέχεται σε τοπικό και περιφερειακό επίπεδο και από θεματικά προγράμματα, όπως η οργάνωση εργαστηρίων κατάρτισης για συντονιστές έργων και διαμεσολαβητές, με θέματα τη διαχείριση ερευνητικών συμβάσεων, τον συντονισμό και την παρακολούθηση έργων ή άλλα θέματα γενικού ενδιαφέροντος για τις ΜΜΕ.iii) Οικονομικές και τεχνολογικές πληροφορίεςΣτόχοςΣτόχος είναι η υποβοήθηση των ΜΜΕ να επισημαίνουν τις ανάγκες τους, να προβλέπουν τις τεχνολογικές τάσεις και να παρέχουν πληροφορίες και ανάλυση που θα συνδράμουν στην κάλυψη αυτών των αναγκών και να τις προσανατολίζουν προς μέσα, κυρίως κοινοτικά, που θα τους επιτρέπουν να επιτυγχάνουν τους στόχους τους.Δραστηριότητες- Επισήμανση σημαντικών πληροφοριών, με χρησιμοποίηση των υφισταμένων πηγών, σχετικά με τις τάσεις της αγοράς και σχετικά με το τρέχον επίπεδο τεχνολογίας (παραδείγματος χάρη, μέσω εργαστηρίων με τη συμμετοχή προμηθευτών, χρηστών, ΜΜΕ και μεγάλων επιχειρήσεων).- Διάθεση στις ΜΜΕ των πληροφοριών αυτών, με τη χρησιμοποίηση των υφισταμένων δικτύων και υπηρεσιών πληροφόρησης, μεταξύ άλλων των υπηρεσιών του διαδικτύου.Κοινές δράσεις καινοτομία/ΜΜΕi) Ευρωπαϊκό δίκτυο στήριξης για την προώθηση της έρευνας, της μεταφοράς τεχνολογίας και της καινοτομίαςΣτόχοιΟι στόχοι συνίστανται στην ορθολογική οργάνωση και στον συντονισμό των δικτύων που παρέχουν πληροφόρηση και βοήθεια σχετικά με τις δραστηριότητες της Κοινότητας σε θέματα έρευνας και καινοτομίας, ώστε να προσφέρουν ένα αποτελεσματικό γενικό πλαίσιο πληροφόρησης, βοήθειας, συνεργασίας και προώθησης της καινοτομίας, ιδιαίτερα με στόχο τις ΜΜΕ και να προβαίνουν στην καλύτερη δυνατή αξιοποίηση των υφισταμένων δικτύων των κέντρων αναδιανομής καινοτομίας (IRC) και των σημείων επαφής CRAFT.Επιπλέον, ως στόχοι τίθενται η αύξηση του βαθμού δεκτικότητας, από πλευράς των επιχειρήσεων, των τεχνολογιών που είναι σε θέση να τις βοηθήσουν να βελτιώσουν την ικανότητά τους για καινοτομία, η ενθάρρυνση της διακρατικής μεταφοράς τεχνολογίας, ανεξαρτήτως προέλευσης, η προώθηση της διάδοσης και της εκμετάλλευσης των αποτελεσμάτων της κοινοτικής έρευνας, η ενημέρωση και η υποβοήθηση των ενδεχομένων συμμετεχόντων στις εν λόγω ερευνητικές δραστηριότητες.Δραστηριότητες- Τόνωση της μεταφοράς τεχνολογίας σύμφωνα με τις ανάγκες του τοπικού οικονομικού, βιομηχανικού και κοινωνικού ιστού.- Εφαρμογή μέσων διακρατικής συνεργασίας και εταιρικών σχέσεων μεταξύ επιχειρήσεων.- Στήριξη της διάδοσης και της εκμετάλλευσης των αποτελεσμάτων που προκύπτουν από κοινοτικές ερευνητικές δραστηριότητες μέσω, για παράδειγμα, της διοργάνωσης «πανηγύρεων τεχνολογίας».- Προώθηση της καινοτομίας μέσω πειραματικών δικτύων και υπηρεσιών.- Παροχή αρωγής στις επιχειρήσεις για τον προσανατολισμό της συμμετοχής τους στα προγράμματα και για την υποβοήθησή τους στην κατάρτιση έργων διακρατικού χαρακτήρα.ii) Ηλεκτρονικές υπηρεσίες πληροφόρησης και άλλα μέσα διάδοσηςΣτόχοιΣτόχος είναι η ανασύνταξη και η τόνωση της διάδοσης, στο πλαίσιο μιας κοινής υπηρεσίας πληροφόρησης, του συνόλου των δεδομένων που απαιτούνται για την καλύτερη γνωστοποίηση των δραστηριοτήτων έρευνας και καινοτομίας, των τρόπων εφαρμογής τους και των αποτελεσμάτων τους με σκοπό την εκμετάλλευσή τους 7 η ενημέρωση του κοινού, συμπεριλαμβανομένων των κοινωνικών εταίρων, σχετικά με την κοινωνικοοικονομική επίδραση των πολιτικών καινοτομίας και η τροφοδότηση του διαλόγου σχετικά με τα διακυβευόμενα των πολιτικών αυτών, σε σχέση με τις ανάγκες των πολιτών.Δραστηριότητες- Εδραίωση της κοινοτικής υπηρεσίας πληροφόρησης CORDIS, με την αναμόρφωση των μηχανισμών συλλογής και διάδοσης πληροφοριών, περιλαμβανομένης της χρήσεως κοινού εντύπου για τη συλλογή στοιχείων σχετικών με έργα και αποτελέσματα, τη βελτίωση της ευκολίας πρόσβασης (πολυγλωσσία, διεπαφή «χρηστών» και εντοπισμός αποτελεσμάτων κατάλληλων για εκμετάλλευση σε άλλα πλαίσια), την προσαρμογή του περιεχομένου στις ανάγκες των ΜΜΕ και των δικτύων υποστήριξής τους και την ανάπτυξη εργαλείων κατά παραγγελία.- Πιθανή επέκταση της πειραματικής δράσης ERGO (Ευρωπαϊκή επιγραμμική ερευνητική πύλη), με τη σύναψη δεσμού μεταξύ CORDIS και εθνικών πηγών επιστημονικής και τεχνικής πληροφόρησης.iii) Πνευματική ιδιοκτησίαΣτόχοιΣτόχοι είναι, πρώτα απ' όλα, μέσω δράσης πληροφόρησης και, ενδεχομένως, μέσω πειραματικών δράσεων, η ενθάρρυνση της χρησιμοποίησης των συστημάτων προστασίας των γνώσεων -είτε για σκοπούς αποτελεσματικής προστασίας είτε για σκοπούς συλλογής πληροφοριών (αποτελέσματα της έρευνας, τάσεις της αγοράς, αναζήτηση βιομηχανικών συμμαχιών κ.λπ.)- καθώς και η διευκόλυνση της πρόσβασης σε ποικίλες πηγές πληροφοριών σχετικά με την πνευματική και βιομηχανική ιδιοκτησία. Άλλος στόχος είναι η προστασία των γνώσεων τις οποίες κατέχει η Κοινότητα (ΚΚΕρ) και η παροχή αρωγής στους συμμετέχοντες στο πρόγραμμα-πλαίσιο.Δραστηριότητες- Συμβολή στη σύσταση ενός συστήματος πληροφόρησης που να επιτρέπει την πρόσβαση σε ποικίλες πηγές πληροφοριών σχετικά με τις ευρεσιτεχνίες, τους λοιπούς τίτλους πνευματικής ιδιοκτησίας, την ισχύουσα νομοθεσία και την ερμηνεία της.- Δημιουργία «γραφείου βοήθειας» για τους συμμετέχοντες στα κοινοτικά προγράμματα.- Δραστηριότητες για την προστασία και αξιοποίηση των ερευνητικών αποτελεσμάτων που ανήκουν στην Κοινότητα, σε συνεργασία με το ΚΚΕρ.- Εφαρμογή πειραματικών δράσεων για την ενθάρρυνση των υπαρχόντων ή των πιθανών συμμετεχόντων, ώστε να καταστεί επωφελές το σύστημα ευρεσιτεχνιών, σε συνεργασία με το Ευρωπαϊκό Γραφείο Ευρεσιτεχνιών και τα εθνικά γραφεία.iv) Πρόσβαση στην ιδιωτική χρηματοδότηση της καινοτομίαςΣτόχοιΣτόχους αποτελούν η εξασφάλιση της παροχής πληροφοριών και συμβουλών στις ΜΜΕ, και ειδικότερα σε εκείνες που συμμετέχουν σε κοινοτικές ερευνητικές δραστηριότητες ή στην εκμετάλλευση των αποτελεσμάτων τους, σχετικά με τους τρόπους πρόσβασης σε ιδιωτικά μέσα χρηματοδότησης της καινοτομίας (χρηματαγορές, επιχειρηματικό κεφάλαιο) και η προώθηση των συνεργασιών μεταξύ χρηματοπιστωτικών, ερευνητικών και βιομηχανικών κύκλων.Δραστηριότητες- Ανάπτυξη μιας υπηρεσίας πληροφόρησης και βοήθειας για τη διευκόλυνση της πρόσβασης στις πηγές ιδιωτικής χρηματοδότησης.- Εφαρμογή, στο πλαίσιο των θεματικών προγραμμάτων ή με τη βοήθεια των δικτύων προώθησης της καινοτομίας, κατά περίπτωση δράσεων ευαισθητοποίησης, παρακίνησης και επιμόρφωσης, ιδίως σχετικά με τη διαχείριση των κινδύνων, διοργάνωση διακρατικών επενδυτικών forum, στα οποία συγκεντρώνονται επιχειρηματίες, ερευνητές και χρηματοπιστωτικοί παράγοντες, περιλαμβανομένων των δράσεων LIFT (Links to Innovation Financing for technology).- Ανταλλαγές εμπειρίας μεταξύ των οικείων παραγόντων των κρατών μελών, του Ευρωπαϊκού Ταμείου Επενδύσεων (EIF), άλλων χρηματοπιστωτικών φορέων, δημιουργία διακρατικών δικτύων που συνδέουν τους χρηματοπιστωτικούς φορείς του ιδιωτικού και του δημοσίου τομέα γύρω από συγκεκριμένα έργα και διεξαγωγή ποιοτικών δράσεων, για τον πειραματισμό με νέες προσεγγίσεις (παραδείγματος χάρη, τεχνολογική αξιολόγηση, κινητοποίηση του κεφαλαίου εγγύτητας, διακρίβωση των επιδόσεων) 7 αυτές οι πειραματικές δραστηριότητες δεν θα παρέχουν οικονομικές επιδοτήσεις σε εταιρείες, ούτε θα δημιουργούν ανταγωνιστικά χρηματοοικονομικά μέσα.- Διευκόλυνση της σύναψης επαφών με τους χρηματοπιστωτικούς κύκλους, με σκοπό την εκμετάλλευση των κοινοτικών ερευνητικών αποτελεσμάτων.v) Μηχανισμοί διευκόλυνσης της δημιουργίας και της ανάπτυξης καινοτόμων επιχειρήσεωνΣτόχοιΣτόχοι είναι, σύμφωνα με τους προσανατολισμούς του Ευρωπαϊκού Συμβουλίου του Άμστερνταμ, η ανάλυση, η επισήμανση και ο έλεγχος καταλληλότητας, στο πλαίσιο πειραματικών δράσεων, νέων προσεγγίσεων της στήριξης για την ίδρυση και την ανάπτυξη καινοτόμων επιχειρήσεων, καθώς και η ενθάρρυνση των ιδιωτικών επενδύσεων (και κυρίως, του επιχειρηματικού κεφαλαίου) (1) στις επιχειρήσεις αυτές. Οι προαναφερθείσες πειραματικές δράσεις δεν θα παρέχουν οικονομικές επιδοτήσεις σε εταιρείες, ούτε θα δημιουργούν ανταγωνιστικά χρηματοοικονομικά μέσα.Δραστηριότητες- Μελέτη και ανάλυση των εμποδίων στην ιδιωτική χρηματοδότηση της καινοτομίας και των μέτρων για τη δημιουργία ευνοϊκού περιβάλλοντος για την ίδρυση και την ανάπτυξη καινοτόμων επιχειρήσεων.- Προσανατολισμός της ιδιωτικής χρηματοδότησης προς τις πρώιμες φάσεις των καινοτόμων έργων υψηλής τεχνολογίας και τις επιχειρήσεις με υψηλό αναπτυξιακό δυναμικό, ιδίως μέσω πρωτοβουλιών βασισμένων στην εμπειρία που αποκτήθηκε με το πειραματικό έργο I-TEC (καινοτομία και μετοχικό κεφάλαιο), σε συνεργασία με το Ευρωπαϊκό Ταμείο Επενδύσεων (ΕΤΕπ), την Ευρωπαϊκή Τράπεζα Επενδύσεων (ΕΤΕ) και άλλους χρηματοπιστωτικούς παράγοντες.- Παροχή συνδρομής στους διαχειριστές κονδυλίων (και, κυρίως, κονδυλίων επιχειρηματικού κεφαλαίου) για την απόκτηση μακρόχρονης ικανότητας αξιολόγησης και διαχείρισης έργων αυτού του τύπου.(1) Ανακοίνωση της Επιτροπής «Επιχειρηματικό κεφάλαιο, κλειδί για τη δημιουργία θέσεων απασχόλησης στην Ευρωπαϊκή Ένωση», SEC(98) 552 τελικό.ΠΑΡΑΡΤΗΜΑ IIIΕΙΔΙΚΟΙ ΚΑΝΟΝΕΣ ΥΛΟΠΟΙΗΣΗΣ ΤΟΥ ΠΡΟΓΡΑΜΜΑΤΟΣΤο ειδικό πρόγραμμα τίθεται σε εφαρμογή μέσω έμμεσων δράσεων ΕΤΑ, όπως προβλέπεται στα παραρτήματα II και IV του πέμπτου προγράμματος πλαισίου. Επιπλέον, ισχύουν οι ακόλουθες ρυθμίσεις, ειδικά για το συγκεκριμένο ειδικό πρόγραμμα:1. Συνοδευτικά μέτραΤα συνοδευτικά μέτρα συνίστανται ιδίως σε:- μελέτες στήριξης του ειδικού προγράμματος, περιλαμβανομένης της προπαρασκευής μελλοντικών δραστηριοτήτων και του οδηγού της καινοτομίας,- ανταλλαγή πληροφοριών, διασκέψεις, σεμινάρια, εργαστήρια ή συναντήσεις επί των θεμάτων που συνδέονται με τις δραστηριότητες των προγραμμάτων,- μηχανισμούς που διευκολύνουν την προστασία των γνώσεων, καθώς και την πρόσβαση σε μεθόδους ιδιωτικής χρηματοδότησης,- προσφυγή σε εξωτερικούς εμπειρογνώμονες, συμπεριλαμβανομένης της πρόσβασης σε βάσεις επιστημονικών δεδομένων, με κύριο σκοπό την παρακολούθηση του ειδικού προγράμματος που προβλέπεται στο άρθρο 5 παράγραφος 1 του πέμπτου προγράμματος-πλαισίου, η αξιολόγηση από εξωτερικούς εμπειρογνώμονες, η οποία προβλέπεται στο άρθρο 5 παράγραφος 2 του πέμπτου προγράμματος-πλαισίου και η αξιολόγηση των έμμεσων δράσεων ΕΤΑ και η παρακολούθηση της εφαρμογής τους,- δραστηριότητες διάδοσης, πληροφόρησης και επικοινωνίας, συμπεριλαμβανομένων επιστημονικών δημοσιεύσεων, καθώς και δραστηριότητες για την εκμετάλλευση των αποτελεσμάτων και τη μεταφορά τεχνολογιών,- δράσεις επιμόρφωσης, συνδεόμενες με τις δραστηριότητες που περιλαμβάνονται στο ειδικό πρόγραμμα, πλην των υποτροφιών «Μαρία Κιουρί»,- υποστήριξη δράσεων ευαισθητοποίησης και βοήθειας των συντελεστών της έρευνας, περιλαμβανομένων των ΜΜΕ,- προσφυγή σε εξωτερικούς εμπειρογνώμονες για τη δημιουργία και την πρόσβαση σε υπηρεσίες και δίκτυα πληροφόρησης, συνδρομής ή προώθησης της έρευνας και της καινοτομίας.2. Πειραματικές δράσειςΟι πειραματικές δράσεις διεξάγονται στα πεδία που ορίζονται στο παράρτημα II της παρούσας απόφασης. Αποσκοπούν στον πειραματισμό με νέα μέτρα τα οποία, λόγω του χαρακτήρα τους, του πλαισίου τους ή των κατηγοριών συντελεστών που συμμετέχουν, απαιτούν ειδικές λεπτομερείς ρυθμίσεις εφαρμογής. Οι εν λόγω λεπτομερείς ρυθμίσεις, σύμφωνα με το άρθρο 9 παράγραφος 3 των κανόνων συμμετοχής και διάδοσης, δύνανται να παρεκκλίνουν από τις διαδικασίες που εφαρμόζονται εν γένει στις έμμεσες δράσεις ΕΤΑ, εφόσον προβλέπουν διαδικασίες αξιολόγησης και επιλογής οι οποίες τηρούν τις αρχές ισότητας και διαφάνειας.3. Ρυθμίσεις συντονισμούΗ Επιτροπή μεριμνά για την εξασφάλιση συμπληρωματικότητας μεταξύ των έμμεσων δράσεων ΕΤΑ στα πλαίσια του προγράμματος, ιδίως με την ομαδοποίησή τους γύρω από έναν κοινό στόχο, και για την αποφυγή αλληλοεπικαλύψεων, τηρουμένων των νομίμων συμφερόντων των υποψηφίων που προτείνουν έμμεσες δράσεις ΕΤΑ.Στο μέτρο του δυνατού, εξασφαλίζεται επίσης συντονισμός μεταξύ των δράσεων του ειδικού προγράμματος και δράσεων που διεξάγονται:- σε άλλα ειδικά προγράμματα που θέτουν σε εφαρμογή το πέμπτο πρόγραμμα-πλαίσιο,- στα προγράμματα έρευνας και κατάρτισης που θέτουν σε εφαρμογή την απόφαση 1999/64/Ευρατόμ του Συμβουλίου, της 22ας Δεκεμβρίου 1999, για το πέμπτο πρόγραμμα πλαίσιο της Ευρωπαϊκής Κοινότητας Ατομικής Ενέργειας (Ευρατόμ) για δραστηριότητες έρευνας και εκπαίδευσης (1998-2002) (1),- σε άλλα ευρωπαϊκά πλαίσια έρευνας, περιλαμβανομένων των Eureka και COST,- σε άλλα κοινοτικά μέσα που έχουν σχέση με την έρευνα.Ο συντονισμός συνίσταται:i) στον εντοπισμό κοινών θεμάτων ή προτεραιοτήτων, που οδηγούν ιδίως:- στην ανταλλαγή πληροφοριών,- στην υλοποίηση εργασιών που αποφασίζονται από κοινού, η οποίες συνεπάγονται ιδίως την κοινή εφαρμογή μίας από τις διαδικασίες του άρθρου 9 των κανόνων συμμετοχής και διάδοσης,- στην εξέταση των διδαγμάτων από την υλοποίηση των εργασιών αυτών, καθώς και στην αξιολόγηση του οικονομικού και κοινωνικού τους αντικτύπου 7ii) στην ανακατανομή προτάσεων εμμέσων δράσεων ΕΤΑ μεταξύ ειδικών προγραμμάτων ή μεταξύ ειδικού προγράμματος και προγράμματος έρευνας και εκπαίδευσης.(1) ΕΕ L 26 της 1.2.1999, σ. 34.